rejauldu/bengali-wikipedia huggingface dataset:
গালিব ইবনে মুসাঈদ ইবনে সাঈদ (    ) ছিলেন একজন শরীফ। তিনি ১৭৮৮ থেকে ১৮১৩ সাল পর্যন্ত মক্কার শরীফ ও আমির হিসেবে দায়িত্ব পালন করেছিলেন।    আমিরাতের উত্তরাধিকার  গালিব ছিলেন মক্কার আমির মুসাইদ ইবনে সাইদের (শাসনকাল ১৭৫২-১৭৭০) পুত্র। মুসাইদের মৃত্যুর পর আমিরাতের মালিকানা গালিবের চাচা আহমদ ইবনে সা'ইদ (রা. ১৭৭০-১৭৭৩), তারপর তার ভাই সুরুর ইবনে মুসা'ইদ (রা. ১৭৭৩-১৭৮৮) এর হাতে ছিল। ১৮ রবিউস সানি ১২০২ হিজরিতে (আনুমানিক ২৭ জানুয়ারী ১৭৮৮) সুরুরের মৃত্যুর পর, তার ভাই আব্দুল মুইন আমিরাতের দায়িত্ব গ্রহণ করেন। কিন্তু তিনি মাত্র একদিন বা কয়েক দিন (কিছু সূত্র অনুসারে) শাসন করে গালিবের পক্ষে পদত্যাগ করেন। সুরুরের মৃত্যুর খবর ইস্তাম্বুলে শা'বানের মাঝামাঝি (মে ১৭৮৮) পৌঁছায় এবং সুলতান প্রথম আব্দুল হামিদ গালিবের নিয়োগ নিশ্চিত করেন। ২৯ জিলকদ ১২০২ হিজরিতে (প্রায় ১ সেপ্টেম্বর ১৭৮৮)  রাজকীয় ফরমান (ঘোষণা) এবং খিলা'আ (সম্মানের পোশাক) মক্কায়  পৌঁছে।       ভাইদের সাথে বিরোধ  ১১ জিলহজ ১২০২ হিজরিতে (আনুমানিক ১২ সেপ্টেম্বর ১৭৮৮) গালিবের ভাই (বাদের) তার শাসনের বিরোধিতা করেন। তারা গালিবের উট চুরি করার সময় মক্কা ত্যাগ করে এবং হুদাইল গোত্র থেকে যোদ্ধাদের তাদের উদ্দেশ্যে নিয়োগ করে। ১৯ জিলহজ (আনুমানিক ২০ সেপ্টেম্বর ১৭৮৮) মক্কার কাছে উভয় পক্ষের মধ্যে যুদ্ধ হয় এবং গালিব বিজয়ী হন। এরপর বিদ্রোহীরা তাইফ দখলের চেষ্টা করে কিন্তু গালিবের  উপপ্রতিনিধির কাছে পরাজিত হয়। ৮ রবিউল আউয়াল ১২০৩ হিজরিতে (আনুমানিক ৭ ডিসেম্বর ১৭৮৮) গালিবের সেনাবাহিনী মক্কার দিকে অগ্রসর হওয়ার সময় তাদের আবার পরাজিত করে। জমাদিউল আউয়ালের মাঝামাঝি (ফেব্রুয়ারি ১৭৮৯) তারা থাকিফ গোত্রের সাথে জোট বাঁধে এবং গালিবের  উপপ্রতিনিধি থেকে তাইফ দখল করে। গালিব যখন খবর পেলেন যে তার ভাইরা মক্কা আক্রমণের প্রস্তুতি নিচ্ছে, তখন তিনি বেদুইন উপজাতিদের কাছে সাহায্যের জন্য বার্তা পাঠান। ১৯ জমাদিউল আউয়াল (আনুমানিক ১৫ ফেব্রুয়ারি ১৭৮৯) তিনি আল-মা'আবিদাতে তার সৈন্য সংগ্রহ করেন। তার সাথে যোগদানকারী প্রতিটি বেদুইনকে ৭ রিয়াল দেন। বিদ্রোহীরা গালিবের শক্তিশালী বাহিনীর কথা জানতে পেরে আক্রমণ বন্ধ করে তাইফে ফিরে যায়। ২৪ জমাদিউল আউয়ালে (আনুমানিক ২০ ফেব্রুয়ারি ১৭৮৯), গালিব এবং তার ভাইয়েরা সাইয়্যিদ নাসির ইবনে মাস্তুর এবং বেশ কয়েকজন নেতৃস্থানীয় উলামার মধ্যস্থতায় একটি শান্তি চুক্তিতে আলোচনা করেন।     মৃত্যু  ১২২৮ হিজরিতে (অক্টোবর/নভেম্বর ১৮১৩) তিনি মোহাম্মদ আলী পাশা কর্তৃক ক্ষমতাচ্যুত হন।  মুহাম্মদ আলী গালিবকে মিশরে নির্বাসিত করেন। কিন্তু ১৮১৪ সালে কেন্দ্রীয় সরকার তাকে তার পরিবারের সাথে সেলানিকে (থেসালোনিকি) স্থানান্তরের ব্যবস্থা করে।   তথ্যসূত্র    গ্রন্তপঞ্জি   বিষয়শ্রেণী:১৯শ শতাব্দীর উসমানীয় সাম্রাজ্যের ব্যক্তি বিষয়শ্রেণী:১৮শ শতাব্দীর উসমানীয় সাম্রাজ্যের ব্যক্তি বিষয়শ্রেণী:১৯শ শতাব্দীর আরব ব্যক্তি বিষয়শ্রেণী:১৮শ শতাব্দীর আরব ব্যক্তি বিষয়শ্রেণী:মক্কার শরিফ
রাজীবদাদা দেশমুখ একজন ভারতীয় রাজনীতিবিদ। তিনি জাতীয়তাবাদী কংগ্রেস পার্টির সদস্য এবং অনিলদাদা দেশমুখের পুত্র। তিনি চালিসগাঁও আসন থেকে মহারাষ্ট্র বিধানসভার সদস্য ছিলেন। Maharashtra Assembly Election Results in 2009   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মহারাষ্ট্রের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মহারাষ্ট্র বিধানসভার সদস্য ২০০৯-২০১৪ বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জলগাঁও জেলার ব্যক্তি
ষষ্ঠ লোকসভার সদস্যগণ (২৩শে মার্চ ১৯৭৭ – ২২শে আগস্ট ১৯৭৯) ফেব্রুয়ারি-মার্চ ১৯৭৭ সালে নির্বাচিত হয়েছিলেন।   গুরুত্বপূর্ণ সদস্য   অধ্যক্ষ:  নীলম সঞ্জীব রেড্ডি, ২৬শে মার্চ ১৯৭৭ থেকে ১৩ই জুলাই ১৯৭৭  কে, এস. হেজ, ২১শে জুলাই ১৯৭৭ থেকে ২১শে জানুয়ারি ১৯৮০  সহকারী অধ্যক্ষ:  গুডে মারওয়ারি, ১লা এপ্রিল ১৯৭৭ থেকে ২২শে আগস্ট ১৯৭৯  মহাসচিব:  অবতার সিং রাইখে, ১৮ই জুন ১৯৭৭ থেকে ৩১শে ডিসেম্বর ১৯৮৩   বহিঃসংযোগ   ষষ্ঠ লোকসভার সদস্যদের সরকারি তালিকা  লোকসভা ওয়েবসাইট  বিষয়শ্রেণী:ষষ্ঠ লোকসভার সদস্য বিষয়শ্রেণী:ভারতের সংসদ বিষয়শ্রেণী:লোকসভা বিষয়শ্রেণী:১৯৭৭-এ ভারতে প্রতিষ্ঠিত বিষয়শ্রেণী:লোকসভার মেয়াদ বিষয়শ্রেণী:১৯৮০-এ ভারতে বিলুপ্ত
__NOTOC__ ১০৯ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর পালমা ও তুল্লাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৬২ বছর; রোম প্রতিষ্ঠার বছর)। এই বছরকে ১০৯ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।   ঘটনাবলী    এলাকা অনুসারে    বিষয় অনুসারে    জন্ম    মৃত্যু    তথ্যসূত্র   বিষয়শ্রেণী:১০৯
মরিয়ম ওয়ার্ডানিহান (এই নামেও পরিচিত মারও নজারবেক) (; (১৮৬৪–১৯৪১), একজন রাশিয়ান সাম্রাজ্যের বিপ্লবী এবং আর্মেনিয়ার রাজনীতিবিদ। তিনি সোশাল ডেমোক্রেট হুডাকিহান পার্টির প্রতিষ্ঠাতা ছিলেন।   জীবনী   মরিয়ম টিফ্লিস এ জন্মগ্রহণ করেছিলেন, তিনি প্যারিসে চলে যান, তারপর জেনেভা তে, যেখানে তিনি স্থানীয় বিশ্ববিদ্যালয়ে অধ্যয়ন করেন। ১৮৮৭ সাল থেকে তিনি "হুঙ্কাকা" পত্রিকার সম্পাদকীয় বোর্ডের সদস্য এবং হুঞ্চাকিয়ান পার্টির কেন্দ্রীয় কমিটির সদস্য ছিলেন। ১৯০১-১৯০৪ সালে তিনি ভ্লাদিমির লেনিন সাথে প্যারিসে দেখা করেন। ১৯০৪ সাল থেকে তিনি রাশিয়ান সাম্রাজ্যের বিপ্লবী কর্মকাণ্ডে জড়িত ছিলেন। ১৯১০ সালে তাকে গ্রেপ্তার করা হয় সাইবেরিয়া এ। সোভিয়েত ইউনিয়ন প্রতিষ্ঠার পর তিনি টিফ্লিসে ফিরে আসেন।  ১৯২৫ সালে তিনি সোভিয়েত ইউনিয়ন কমিউনিস্ট পার্টির সদস্য হন।   বহিঃসংযোগ  History of the S.-D. Hunchakian party  Biography (in Russian)  বিষয়শ্রেণী:১৮৬৪-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:২০শ শতাব্দীর আর্মেনীয় নারী রাজনীতিবিদ বিষয়শ্রেণী:আর্মেনীয় কমিউনিস্ট বিষয়শ্রেণী:আর্মেনীয় বিপ্লবী বিষয়শ্রেণী:আর্মেনিয়ার কমিউনিস্ট পার্টি (সোভিয়েত ইউনিয়ন) এর রাজনীতিবিদ বিষয়শ্রেণী:আর্মেনীয় বংশোদ্ভূত জর্জীয় ব্যক্তি বিষয়শ্রেণী:তিবিলিসির রাজনীতিবিদ বিষয়শ্রেণী:সামাজিক গণতান্ত্রিক হুঁচকিয়ান পার্টির রাজনীতিবিদ
কৈখালী ইউনিয়ন বাংলাদেশের সাতক্ষীরা জেলার অন্তর্গত শ্যামনগর উপজেলার সর্ব দক্ষিণের একটি ইউনিয়ন।   অবস্থান ও আয়তন   কৈখালী ইউনিয়নের দক্ষিণে মালাঞ্চ নদী, পশ্চিমে ঈশ্বরীপুর ইউনিয়ন, উত্তরে বুড়ি গোয়ালীনি ইউনিয়ন, পূর্বে সুন্দরবন এবং দক্ষিণে রমজাননগর ইউনিয়ন অবস্থিত।এই ইউনিয়নের মোট আয়তন ৪৯ বর্গ কিঃ মিঃ   জনসংখ্যা   ৩৯,৬৭৮ জন (প্রায়) (২০১১ সালের আদম শুমারি অনুযায়ী)  শিক্ষাপ্রতিষ্ঠান   ইউনিয়নে শিক্ষার হার ৬৬.২৫%।  সরকারি প্রাথমিক বিদ্যালয় সংখ্যা ১৩টি  বেসরকারি প্রাথমিক বিদ্যালয় সংখ্যা ০৭টি  উচ্চ বিদ্যালয় ৪টি  মাদ্রাসা ৩টি   প্রশাসনিক এলাকা    কৈখালী                        পশ্চিম কৈখালী                   পৃর্বকৈখালী  সেন্ট্রাল কালীনগর   পূর্ব মুন্সীগঞ্জ জেলেখালী        পূর্ব কালিনগর কুলতী  দক্ষিণ কদমতলা              মথুরাপুর কচুখালী                    হরিনগর  সিংহড়তলী                          পার্শ্বেখালী                       মরাগাং  যতীন্দ্রনগর                          চুনকুড়ি                      বড়ভেটখালী  হেতালখালী                      ছোটভেটখালী </div>   তথ্যসূত্র   বিষয়শ্রেণী:শ্যামনগর উপজেলার ইউনিয়ন
right|thumb|300px|১৯৮৮ সালে, নীল নদের পশ্চিমে তেহবান পাহাড়ে অবস্থিত রাজাদের উপত্যকার অবস্থান (লাল রংয়ে নির্দেশিত) রাজাদের উপত্যকা ()Reeves and Wilkinson (1996), p.6 হচ্ছে মিশরে অবস্থি একটি উপত্যকা। খ্রিস্টপূর্ব ১৬ শতক থেকে খ্রিষ্টপূর্ব ১১ শতক পর্যন্ত এখানে মিশরের নিউ কিংডমের (প্রাচীন মিশরের ১৮তম ও ২০তম যুগ) ফারাওদের জন্য মন্দির নির্মাণ করা হতো।Maspero (1913), p.182 উপত্যকাটি নীল নদের পশ্চিম তীরে, তেহবাস শহরের (বর্তমানে লুক্সোর শহর) বিপরীতে, তেহবান নেক্রোপলিসের কেন্দ্রে অবস্থিত।Siliotti (1997), p.13 এই উপত্যকার দুইটি অংশ, একটি হচ্ছে পূর্ব উপত্যকা, যেখানে বেশিরভাগ রাজকীয় মন্দিরগুলো অবস্থিত, এবং অপরটি হচ্ছে পশ্চিম উপত্যকা।  ২০০৬ সালে একটি নতুন প্রকোষ্ঠ, এবং ২০০৮ সালে আরো নতুন দুটি মন্দিরের প্রবেশমুখ আবিস্কারের পর, জানা যায় যে, এই উপত্যকায় মোট ৬৩টি মন্দির রয়েছে। এগুলো মধ্যে কিছু সাধারণ গর্তের মতো প্রকোষ্ঠের সাথে ১২০ প্রকোষ্ঠ বিশিষ্ট মন্দিরও রয়েছে। এটি ছিলো প্রাচীন মিশরের নিউ কিংডমের রাজন্যবর্গের সদস্যদের জন্য সংরক্ষিত প্রধান কবরস্থান। এই মন্দিরগুলোর নকশায় তৎকালীন মিশরীয় পুরাণের বিভিন্ন চরিত্রের ছবি আঁকা রয়েছে যার থেকে সেই সময়কার বিশ্বাস ও মৃত্যু পরবর্তী বিভিন্ন সৎকার কর্ম ও সংস্কৃতির সম্পর্কে ধারণা পাওয়া যায়। সবগুলো মন্দিরেই মূল্যবান দ্রব্যাদি থাকার কারণে লুট হওয়ার প্রমাণ পাওয়া যায়। কিন্তু এখনো যা আছে তা তৎকালীন শাসকদের ক্ষমতা সম্পর্কে একটি ধারণা লাভে সহায়তা করে।  ১৮ শতক থেকেই এই স্থানটি প্রত্নতাত্ত্বিক ও ইজিপ্টোলজির একটি আগ্রহের কেন্দ্র হয়ে ওঠে। এর মন্দিরগুলো মানুষের আকর্ষণ ও প্রত্নতাত্ত্বিকদের গবেষণার বিষয় হয়ে ওঠে। বর্তমান সময়ে এই উপত্যকাটি ফারাও তুতাংখামুনের মমি আবিষ্কার ও তার সমাধিস্থ মন্দির কেভি৬২-এর আবিস্কারের জন্য বিখ্যাত। কারণ তুতাংখামুনের মমির মাধ্যমেই ফারাওদের অভিশাপের গুজব বিস্তৃতি লাভ করে। এটি বিশ্বের অন্যতম আকর্ষণীয় একটি প্রত্নতাত্ত্বিক স্থান। ১৯৭৯ সালে এটি বাদবাকি তেহবান নেক্রোপলিস অংশের সাথে একত্রে ইউনেস্কোর বিশ্ব ঐতিহ্যবাহী স্থান হওয়ার মর্যাদা লাভ করে।  আরও দেখুন  জিওজাইগো উপত্যকা   তথ্যসূত্র   বহিঃসংযোগ  বিষয়শ্রেণী:প্রাচীন মিশর বিষয়শ্রেণী:মিশরের প্রত্নতত্ত্ব বিষয়শ্রেণী:লাক্সর বিষয়শ্রেণী:মিশরের দর্শনীয় স্থান
কিরগিজস্তান জাতীয় ফুটবল দল () হচ্ছে আন্তর্জাতিক ফুটবলে কিরগিজস্তানের প্রতিনিধিত্বকারী পুরুষদের জাতীয় দল, যার সকল কার্যক্রম কিরগিজস্তানের ফুটবলের সর্বোচ্চ নিয়ন্ত্রক সংস্থা কিরগিজ ফুটবল ফেডারেশন দ্বারা নিয়ন্ত্রিত হয়। এই দলটি ১৯৯৪ সাল হতে ফুটবলের সর্বোচ্চ সংস্থা ফিফার এবং একই সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৯২ সালের ২৩শে আগস্ট তারিখে, কিরগিজস্তান প্রথমবারের মতো আন্তর্জাতিক খেলায় অংশগ্রহণ করেছে; উজবেকিস্তানের তাশখন্দে অনুষ্ঠিত উক্ত ম্যাচে কিরগিজস্তান উজবেকিস্তানের কাছে ৩–০ গোলের ব্যবধানে পরাজিত হয়েছে।  ২৩,০০০ ধারণক্ষমতাবিশিষ্ট দোলেন ওমুজাকভ স্টেডিয়ামে আক শুমকারলার নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় কিরগিজস্তানের রাজধানী বিশকেকে অবস্থিত। বর্তমানে এই দলের ম্যানেজারের দায়িত্ব পালন করছেন আলেকসান্দ্র ক্রেস্তিনিন এবং অধিনায়কের দায়িত্ব পালন করছেন ইয়েনিসি ক্রাস্নোইয়ার্স্কের রক্ষণভাগের খেলোয়াড় ভালেরি কিচিন।  কিরগিজস্তান এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে কিরগিজস্তান এপর্যন্ত মাত্র ১ বার অংশগ্রহণ করেছে, যার তাদের সাফল্য হচ্ছে ১৬ দলের পর্বে পৌঁছানো, যেখানে তারা সংযুক্ত আরব আমিরাতের কাছে অতিরিক্ত সময়ে ৩–২ গোলের ব্যবধানে পরাজিত হয়েছে।  ভাদিম খারচেঙ্কো, মির্লান মুর্জায়েভ, পাভেল মাতিয়াশ, আন্তোন জেমলিয়ানুখিন এবং ভিতালি লাক্সের মতো খেলোয়াড়গণ কিরগিজস্তানের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ২০১৮ সালের এপ্রিল মাসে প্রকাশিত র‌্যাঙ্কিংয়ে কিরগিজস্তান তাদের ইতিহাসে সর্বোচ্চ অবস্থান (৭৫তম) অর্জন করে এবং ২০১৩ সালের মার্চ মাসে প্রকাশিত র‌্যাঙ্কিংয়ে তারা ২০১তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে কিরগিজস্তানের সর্বোচ্চ অবস্থান হচ্ছে ১৩৬তম (যা তারা ২০১৯ সালে অর্জন করেছিল) এবং সর্বনিম্ন অবস্থান হচ্ছে ১৭৮। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪   ১৯৩৮   ১৯৫০   ১৯৫৪   ১৯৫৮   ১৯৬২   ১৯৬৬   ১৯৭০   ১৯৭৪   ১৯৭৮   ১৯৮২   ১৯৮৬   ১৯৯০   ১৯৯৪   ১৯৯৮  উত্তীর্ণ হয়নি  ৫  ৩  ০  ২  ১২  ১১   ২০০২  ৬  ১  ১  ৪  ৩  ৯  ২০০৬  ৮  ৩  ১  ৪  ১১  ১২  ২০১০  ২  ১  ০  ১  ২  ২  ২০১৪  ২  ০  ০  ২  ০  ৭  ২০১৮  ৮  ৪  ২  ২  ১০  ৮  ২০২২  অনির্ধারিত  অনির্ধারিত মোট   ০/২৩   ৩১  ১২  ৫  ১৫  ৩৮  ৪৯   তথ্যসূত্র  বহিঃসংযোগ     ফিফা-এ কিরগিজস্তান জাতীয় ফুটবল দল    এএফসি-এ কিরগিজস্তান জাতীয় ফুটবল দল   বিষয়শ্রেণী:কিরগিজস্তান জাতীয় ফুটবল দল বিষয়শ্রেণী:এশিয়ার জাতীয় ফুটবল দল
সীমারেখা হলো একটি ভারতীয় বাংলা টেলিভিশন ধারাবাহিক, যা ২৩-এ অক্টোবর ২০১৭ সালে প্রথম টিভি তে সম্প্রচারিত হয় জি বাংলাতে। ধারাবাহিকটিতে মূল চরিত্রতে অভিনয় করেছেন ইন্দ্রাণী হালদার, অভিষেক বোস, দিয়া মুখার্জী।   অভিনয়ে   ইন্দ্রাণী হালদার  অভিষেক বোস  দিয়া মুখার্জী  প্রিয়াঙ্কা ভট্টাচার্য  অলিভিয়া সরকার  বাদশা মৈত্র  দেবদূত ঘোষ  বিপ্লব ব্যানার্জী   সৌমি ঘোষ  দোলন রায়  সুদীপ সরকার  অস্মিতা চক্রবর্তী   তথ্যসূত্র   বিষয়শ্রেণী:২০১৯-এ সমাপ্ত ভারতীয় টেলিভিশন ধারাবাহিক বিষয়শ্রেণী:২০১৭-এ অভিষিক্ত ভারতীয় টেলিভিশন ধারাবাহিক বিষয়শ্রেণী:ভারতে বাংলা ভাষার টেলিভিশন অনুষ্ঠান বিষয়শ্রেণী:জি বাংলার মৌলিক অনুষ্ঠান
আয়মান আশরাফ () (জন্ম: ৯ এপ্রিল ১৯৯১) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লিগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।   আন্তর্জাতিক ক্যারিয়ার  ২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।   আন্তর্জাতিক গোল  স্কোর এবং ফলাফলের কলামে মিশরের গোলসংখ্যা প্রথমে উল্লেখ করা হয়েছে।  #  তারিখ  ভেন্যু  প্রতিপক্ষ  স্কোর  ফলাফল  প্রতিযোগিতা ১.  ২৫ মে ২০১৮  জাবের আল-আহমেদ আন্তর্জাতিক স্টেডিয়াম, কুয়েত সিটি, কুয়েত    ১–১ ১–১ প্রীতি ম্যাচ   তথ্যসূত্র   বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:মিশরীয় ফুটবলার বিষয়শ্রেণী:মিশরের আন্তর্জাতিক ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কায়রোর ক্রীড়াবিদ বিষয়শ্রেণী:মিশরীয় প্রিমিয়ার লিগের খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০১৯ আফ্রিকা কাপ অব নেশন্সের খেলোয়াড় বিষয়শ্রেণী:সুমুহা স্পোর্টিং ক্লাবের খেলোয়াড় বিষয়শ্রেণী:আল আহলি স্পোর্টিং ক্লাবের খেলোয়াড় বিষয়শ্রেণী:২০২১ আফ্রিকা কাপ অব নেশন্সের খেলোয়াড় বিষয়শ্রেণী:মিশরীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
আন্তর্জাতিক মাতৃভাষা পদক বাংলাদেশের একটি বেসামরিক পুরস্কার। বিশ্বজুড়ে মাতৃভাষায় বিশেষ অবদানের স্বীকৃতি হিসেবে ২০২১ সাল হতে এই আন্তর্জাতিক মাতৃভাষা পদক প্রদান শুরু হয়। ২০২১ সাল হতে প্রতি দুইবছর পরপর এই পদক দেওয়া হচ্ছে। পদকটি জাতীয় ও আন্তর্জাতিক পর্যায়ে মাতৃভাষার জন্য বিশেষ অবদানের স্বীকৃতি সরূপ প্রদান করা হয়।   ইতিহাস  বাংলাদেশের প্রথম রাষ্ট্রপতি শেখ মুজিবুর রহমানের জন্ম শতবার্ষিকী উপলক্ষ্যে পদকটির প্রবর্তন করে। ২০১৯ সালের ২৬ ডিসেম্বর, বাংলাদেশ সরকারের শিক্ষা মন্ত্রণালয় "আন্তর্জাতিক মাতৃভাষা পদক নীতিমালা ২০১৯" প্রণয়ন করে। ২০২১ সালে আন্তর্জাতিক মাতৃভাষা দিবসে প্রথমবার আন্তর্জাতিক মাতৃভাষা ইনস্টিটিউটে বাংলাদেশ থেকে দুইজন এবং আন্তর্জাতিকভাবে একজন ব্যক্তি ও প্রতিষ্ঠানকে এই পদক দেয়া হয়। বাংলাদেশ থেকে মুহাম্মদ রফিকুল ইসলাম ও মথুরা বিকাশ ত্রিপুরা, উজবেকিস্তানের ইসমাইলভ গুলম মিরজায়েভিচ এবং বলিভিয়ার প্রতিষ্ঠান অ্যাক্টিভিজমো লেঙ্গুয়াস প্রথমবার এই পদক অর্জন করে।   পদক  বাংলাদেশ সরকারের নীতিমালা অনুসারে পদক হিসেবে ১৮ ক্যারেট মানের ১৫ গ্রাম ওজনের একটি স্বর্ণপদক, সম্মাননাপত্র এবং চার লাখ টাকা বা পাঁচ হাজার ডলার দেওয়া হয়। ২০২২ থেকে স্বর্ণপদকের ওজন বাড়িয়ে ৩৫ গ্রাম করা হয়েছে।   শ্রেনী ও ক্ষেত্রসমূহ  আন্তর্জাতিক মাতৃভাষা পদক দুইটি শ্রেনীতে প্রদান করা হচ্ছে- "আন্তর্জাতিক মাতৃভাষা জাতীয় পদক" এবং ও আন্তর্জাতিক শ্রেনীতে "আন্তর্জাতিক মাতৃভাষা আন্তর্জাতিক পদক"।  পদক প্রদানের জন্য ক্ষেত্রসমূহ- পৃথিবীর বিভিন্ন মাতৃভাষা সংরক্ষণ, পুনরুজ্জীবন ও বিকাশে বিশেষ অবদান, মাতৃভাষা চর্চায় প্রমাণিত বিশেষ অবদান, মাতৃভাষায় গবেষণায় বিশেষ অবদান, মাতৃভাষা সংরক্ষণ, পুনরুজ্জীবন ও বিকাশে ডিজিটাল প্রযুক্তির উদ্ভাবনে বিশেষ অবদান, বহির্বিশ্বে মাতৃভাষা ও বিদেশি ভাষা প্রচার ও প্রসারে বিশেষ অবদান, মাতৃভাষায় রচিত সাহিত্য ও অন্যান্য বিষয়ে রচিত মৌলিক গ্রন্থাবলী বিদেশি ভাষায় অনুবাদে বিশেষ অবদান, বিদেশি ভাষায় রচিত সাহিত্য ও অন্যান্য বিষয়ে রচিত গ্রন্থ বাংলা ভাষায় অনুবাদে বিশেষ অবদান।   পুরস্কার প্রাপ্তদের তালিকা   আন্তর্জাতিক মাতৃভাষা পদক বিজয়ীদের তালিকা   তথ্যসূত্র    বহিঃসংযোগ    আন্তর্জাতিক মাতৃভাষা পদক নীতিমালা ২০১৯  বিষয়শ্রেণী:বাংলাদেশের পুরস্কার বিষয়শ্রেণী:বাংলাদেশের বেসামরিক পুরস্কার ও সম্মাননা
গুল বখশ ছিলেন একজন বাঙ্গালী কবি। ১৮৬০ খ্রীষ্টাব্দের ছাগলনাইয়া আক্রমণকে কেন্দ্র করে তিনি একটি পুঁথি লিখেছিলেন। যদিও সম্পূর্ণ পুঁথি হারিয়ে গেছে, ইতিহাসবিদ আবদুল করিম সাহিত্যবিশারদ পূঁথির অবশিষ্ট অংশগুলো সংগ্রহ করে "কুকি কাটার পুঁথি" নামে সুপরিচিত করান।  বখশের পূঁথিটি পশ্চিমবঙ্গ বাংলা আকাদেমি ম্যাগাজিনে ১৩৭৫ বাংলা সনে (আনুমানিক ১৯৬৯ খ্রিস্টাব্দ) প্রকাশিত হয়েছিল। একটি ৮০ বছরের পুরানো অসম্পূর্ণ পাণ্ডুলিপি (পৃষ্ঠা ৩ থেকে ১৭) ঢাকা বিশ্ববিদ্যালয়ের পূঁথি কুতুবখানায় হেফাজৎ করা আছে। আরেকটি অসম্পূর্ণ পাণ্ডুলিপি (পৃষ্ঠা ৪ থেকে ১৭) কেন্দ্রীয় বাংলা উন্নয়ন বোর্ডে হেফাজৎ করা আছে।   আরো দেখুন    নোয়াখালীর ইতিহাস   তথ্যসূত্র   বিষয়শ্রেণী:জন্মের সাল অজানা বিষয়শ্রেণী:মৃত্যুর সাল অজানা বিষয়শ্রেণী:ফেনী জেলার ব্যক্তি বিষয়শ্রেণী:বাঙালি পুরুষ কবি বিষয়শ্রেণী:১৯শ শতাব্দীর মুসলিম বিষয়শ্রেণী:১৯শ শতাব্দীর বাঙালি কবি বিষয়শ্রেণী:১৯শ শতাব্দীর ভারতীয় মুসলিম
সুনালী রাঠোর একজন ভারতীয় নেপথ্য গায়ক। সেই সাথে তিনি একজন প্রশিক্ষিত ধ্রুপদী গায়ক।   ব্যক্তিগত জীবন  সুনালী রাঠোর জন্মগ্রহণ করেন ১৭ জানুয়ারিতে ।তিনি মুম্বাইয়ের গুজরাটি পরিবারে জন্ম নেন। তিনি মুম্বাইয়ের সেন্ট জাভেয়ার্স কলেজে পড়াশোনা করেছেন। তিনি ভজন সংগীতশিল্পী অনুপ জালোটার প্রথম স্ত্রী ছিলেন এবং সংগীতের ছাত্র থাকাকালীন তাকে (তাঁর পরিবারের অনুমোদনের বিরুদ্ধে) বিয়ে করেছিলেন। কিন্তু পরে তাকে বিবাহবিচ্ছেদ করেছিলেন এবং রাঠোদকে ( তবলা প্লেয়ার) বিয়ে করেছিলেন,  রূপ কুমার একজন প্লেব্যাক গায়ক, সংগীত পরিচালক এবং সুরকার। Roopkumar Rathod and Sunali RathodThird time lucky তাদের একটি মেয়ে আছে যার নাম সুরশ্রী বা রেওয়া ।   পেশা  তিনি ১০ বছর বয়সে গুজরাটি সংগীত রচয়িতা শ্রী পুরুষোত্তম উপাধ্যায়ের পরিচালনায় অভিনয় শুরু করেছিলেন।  এই পর্যায়ে তাঁর পণ্ডিত হৃদয়নাথ মঙ্গেশকরের সাথে পরিচয় হয়, যিনি তাঁর পরামর্শদাতা ছিলেন।  তিনি ওস্তাদ ফাইয়ায়াজ, নিয়াজ আহমেদ খান, ওস্তাদ মাশকুর এবং কিরানা স্কুল অফ মিউজিকের মোবারক আলী খানের অধীনে ভারতীয় ধ্রুপদী সংগীতের ক্লাসিকাল সংগীতও শিখলেন।  তিনি হিন্দি, গুজরাটি, মারাঠি, বাংলা, ইংরেজি, তেলুগু ইত্যাদি ভাষায় গান করেন ।  ১৮ বছর বয়সে, তিনি এইচএমভি দিয়ে গুজরাটি গানের প্রথম ইপি রেকর্ড প্রকাশ করেছিলেন।  ১৯৮৭ সালে, তিনি তার প্রথম গজল অ্যালবাম প্রকাশ করেন ।  তিনি দুবাইয়ের এমিরেটস ইন্টারন্যাশনাল ১৯৮৭ সালে সেরা গজল গায়কের পুরষ্কারও অর্জন করেছিলেন। তিনি বিভিন্ন ধরনের সংগীত যেমন গজল, ভজন, খেয়াল, তপা এবং হালকা সংগীত গেয়েছেন।   ১৫ ই আগস্ট ২০০৫ সুনালী রাঠোর এবং রূপকুমার রাঠোদ সিটকম সেটে অতিথি উপস্থিত ছিলেন সারাভাই বনাম সারাভাইকে ভারতের অন্যতম সেরা কৌতুক অনুষ্ঠান যা চ্যানেল স্টার ওয়ানতে প্রচারিত হয়েছিল।  তিনি তার স্বামী রূপ কুমার রাঠোদের সাথে মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন এবং ২৩ শে ফেব্রুয়ারি ২০০৮ সালে অনুষ্ঠিত "ওস্তাদ জোদি" উপাধিতে ভূষিত হন।    ২০১১ সালে হেমা সারদেসাই, কুহু গুপ্ত, সুনীতা রাও, শিবানী কাশ্যপ এবং আরও অনেক শিল্পীর পাশাপাশি নারীরা দিবসটি উদ্‌যাপন করে "তিনি একজন বিজয়ী" নামে একটি অনন্য ওয়েবসার্টেও অভিনয় করেছিলেন সুনালী রাঠোড ।   তিনি সম্প্রতি রূপ কুমার রাঠোদকে কলমা নামে একটি সুফি অ্যালবাম প্রকাশ করেছেন।    টিভি উপস্থিতি  সুনালি রাঠোর এবং রূপ কুমার রাঠোর মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন। যা তাদের "ওস্তাদ জোডি" হিসাবে মুকুট করেছিল। তারা সারাভাই বনাম সারাভাই নামে একটি ভারতীয় কমেডি টিভি সিরিয়ালে অতিথি হিসাবে উপস্থিতি দেয়।   পুরস্কার  ১৯৮৬ সালে সুনালী রাঠোদকে তার প্রথম অ্যালবাম 'আঘাজ'-এর জন্য সেরা গজল গায়কের পুরস্কার  হিসাবে ঘোষণা করা হয়েছিল।    তথ্যসূত্র   বিষয়শ্রেণী:মহারাষ্ট্রের নারী সঙ্গীতজ্ঞ বিষয়শ্রেণী:২১শ শতাব্দীর ভারতীয় গায়ক বিষয়শ্রেণী:২১শ শতাব্দীর ভারতীয় গায়িকা বিষয়শ্রেণী:২০শ শতাব্দীর গায়িকা বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় নেপথ্য গায়িকা বিষয়শ্রেণী:মুম্বইয়ের সঙ্গীতশিল্পী বিষয়শ্রেণী:সেন্ট জেভিয়ার্স কলেজ, মুম্বইয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর ভারতীয় গায়ক বিষয়শ্রেণী:অপর্যালোচিত অনুবাদসহ পাতা বিষয়শ্রেণী:ভারতীয় গজল গায়িকা
ফাঁসিদেওয়া (বিধানসভা কেন্দ্র) ভারতের পশ্চিমবঙ্গ রাজ্যের দার্জিলিং জেলার একটি বিধানসভা কেন্দ্র। এই আসনটি  (এসটি) জন্য সংরক্ষিত। এলাকা ভারতের সীমানা পুনর্নির্ধারণ কমিশনের নির্দেশিকা অনুসারে ২৭ নং ফাঁসিদেওয়া (এসটি) বিধানসভা কেন্দ্রটি ফাঁসিদেওয়া এবং খড়িবাড়ি সিডি ব্লক এর অন্তর্গত।  ফাঁসিদেওয়া বিধানসভা কেন্দ্রটি ৪ নং দার্জিলিং লোকসভা কেন্দ্রের অন্তর্গত।  বিধানসভার বিধায়ক  নির্বাচনেরবছরকেন্দ্রবিধায়করাজনৈতিক দল  ১৯৫১কার্শিয়াং-শিলিগুড়িতেঞ্জিং ওয়াংডিভারতীয় জাতীয় কংগ্রেসজর্জ মার্ভেটনির্দল১৯৫৭শিলিগুড়িসত্যেন্দ্র নারায়ণ মজুমদারভারতের কমিউনিস্ট পার্টিতেঞ্জিং ওয়াংডিভারতীয় জাতীয় কংগ্রেস১৯৬২ফাঁসিদেওয়াতেঞ্জিং ওয়াংডিভারতীয় জাতীয় কংগ্রেস১৯৬৭তেঞ্জিং ওয়াংডিভারতীয় জাতীয় কংগ্রেস১৯৬৯ইশ্বর চন্দ্র তিরকেভারতীয় জাতীয় কংগ্রেস১৯৭১ইশ্বর চন্দ্র তিরকেভারতীয় জাতীয় কংগ্রেস১৯৭২ইশ্বর চন্দ্র তিরকেভারতীয় জাতীয় কংগ্রেস ১৯৭৭পাট্রাস মিঞ্জভারতের কমিউনিস্ট পার্টি (মার্ক্সবাদী)১৯৮২পাট্রাস মিঞ্জভারতের কমিউনিস্ট পার্টি (মার্ক্সবাদী)১৯৮৭প্রকাশ মিঞ্জভারতের কমিউনিস্ট পার্টি (মার্ক্সবাদী)১৯৯১প্রকাশ মিঞ্জভারতের কমিউনিস্ট পার্টি (মার্ক্সবাদী)১৯৯৬প্রকাশ মিঞ্জভারতের কমিউনিস্ট পার্টি (মার্ক্সবাদী)২০০১প্রকাশ মিঞ্জভারতের কমিউনিস্ট পার্টি (মার্ক্সবাদী)২০০৬ছোটন কিসকুভারতের কমিউনিস্ট পার্টি (মার্ক্সবাদী)২০১১সুনিল চন্দ্র তিরকেভারতীয় জাতীয় কংগ্রেস  ২০১৬ নির্বাচন পশ্চিমবঙ্গ বিধানসভা নির্বাচন, ২০১৬, কংগ্রেসের সুনীল চন্দ্র তিরকে  তার নিকটতম প্রতিদ্বন্দ্বী তৃণমূলের কারোলাস লারকাকে পরাজিত করেন।     নির্বাচনী ফলাফল ২০১১ পশ্চিমবঙ্গ বিধানসভা নির্বাচন, ২০১১, কংগ্রেসের সুনিলচন্দ্র তিরকে তার নিকটবর্তী প্রতিদ্বন্দ্বী সিপিআই (এম) -এর ছোটন কিসকুকে পরাজিত করেন।  ১৯৭৭-২০০৬ ২০০৬ সালের রাজ্য বিধানসভা নির্বাচনে , সিপিআই (এম) -এর ছোটন কিসকু ফাঁসিদেওয়া (এসটি) কেন্দ্র থেকে জয়ী হন, তার নিকটতম প্রতিদ্বন্দ্বী কংগ্রেস মমলা কুজুরকে পরাজিত করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই (এম) -এর প্রকাশ মিঞ্জ কংগ্রেসের মমলা কুজুরকে পরাজিত করেন।   ১৯৯৬ সালে সিপিআই (এম) -এর প্রকাশ মিঞ্জ কংগ্রেসের ছাবিলাল মিঞ্জকে পরাজিত করেন এবং ১৯৯১ এবং ১৯৮৭ সালে কংগ্রেসের ঈশ্বরচন্দ্র তিরকে পরাজিত করেন। ১৯৮২ সালে সিপিআই (এম) -এর পাট্রাস মিঞ্জ ঈশ্বরচন্দ্র তিরকে কে পরাজিত করেন এবং ১৯৭৭ সালে কংগ্রেসের চ্যাকো টোরেস সোরেঙ্গকে পরাজিত করেন।  ১৯৬২-১৯৭২ ১৯৭২, ১৯৭১ এবং ১৯৬৯ সালে  কংগ্রেসের ঈশ্বরচন্দ্র তিরকে জয়ী হন। ১৯৬৭  এবং ১৯৬২ সালে  কংগ্রেসের তেনজিং ওয়াংডি জয়ী হন। এর আগে ফাঁসিদেওয়া আসন বিদ্যমান ছিল না। ১৯৫৭ সালে সিপিআই এর সত্যেন্দ্রনাথ মজুমদার এবং কংগ্রেসের তেনজিং ওয়াংডি শিলিগুড়ি যৌথ আসন জয়লাভ করেন।  তথ্যসূত্র  বিষয়শ্রেণী:পশ্চিমবঙ্গের বিধানসভা কেন্দ্র বিষয়শ্রেণী:দার্জিলিং জেলার রাজনীতি
লেবানন সশস্ত্র বাহিনী () বা  লেবানন আর্মি (      লেবানন প্রজাতন্ত্রের সামরিক বাহিনী । এটি তিনটি শাখা নিয়ে গঠিত, স্থল বাহিনী, বিমান বাহিনী এবং নৌবাহিনী । লেবানন সশস্ত্র বাহিনীর মূলমন্ত্র হল "সম্মান, ত্যাগ, আনুগত্য" (আরবি: "شرف · تضحية · وفاء" - শরফ. তাদ্বহিয়া. ওয়াফা ' )।   প্রতীক   লেবানন সশস্ত্র বাহিনীর প্রতীকটি লেবানন সিডার গাছ নিয়ে গঠিত, যা দুটি লরেল পাতা দ্বারা বেষ্টিত, তিনটি শাখার প্রতীকের উপরে অবস্থিত: দুটি বেয়নেট দ্বারা প্রতিনিধিত্ব করা স্থল বাহিনী, একটি নোঙ্গর দ্বারা প্রতিনিধিত্ব করা নৌবাহিনী এবং দুটি ডানা দ্বারা প্রতিনিধিত্ব করা বিমানবাহিনী।   সংক্ষিপ্ত বর্ণনা    লেবানন সশস্ত্র বাহিনীর প্রাথমিক মিশনের মধ্যে রয়েছে লেবানন এবং এর নাগরিকদের বহিরাগত আগ্রাসনের বিরুদ্ধে রক্ষা করা, অভ্যন্তরীণ স্থিতিশীলতা এবং নিরাপত্তা বজায় রাখা, দেশের গুরুত্বপূর্ণ স্বার্থের বিরুদ্ধে হুমকির মোকাবিলা করা, সামাজিক উন্নয়ন কর্মকাণ্ডে জড়িত হওয়া এবং জনসাধারণ ও মানবিক প্রতিষ্ঠানের সাথে সমন্বয় করে ত্রাণ কার্যক্রম পরিচালনা করা।  সশস্ত্র বাহিনী ৮৪,২০০ সক্রিয় কর্মী নিয়ে গঠিত। এরমধ্যে প্রায় ৮০,০০০ সৈন্য, বিমানবাহিনীতে ২,৫০০ জন এবং নৌবাহিনীতে ১,৭০০ জন কর্মী রয়েছে।  বাকি সদস্যরা হলেন কমান্ডার, উপদেষ্টা, প্রকৌশলী এবং বিশেষ বাহিনীর সদস্য। এলএএফ একটি সর্ব-স্বেচ্ছাসেবী বাহিনী। লেবাননের রাজধানী বৈরুতের পূর্বে ইয়ারজেহে অবস্থিত প্রতিরক্ষা মন্ত্রণালয় থেকে প্রথাগতভাবে ম্যারোনাইট ক্যাথলিক খ্রিস্টান দ্বারা অধিষ্ঠিত তিনটি শাখাই এলএএফ কমান্ডার দ্বারা পরিচালিত এবং সমন্বিত হয়। লেবাননের সশস্ত্র বাহিনীর বর্তমান কমান্ডার ইন চিফ জেনারেল জোসেফ আউন। ১৯৮৫ এবং ২০০০ এর মধ্যে সামরিক কর্মীদের সংখ্যা দ্বিগুণ হওয়ার সাথে বর্তমানে এলএএফ বিশ্বের ষষ্ঠ স্থানে রয়েছে। দেশটিতে ছয়টি সামরিক কলেজ ও স্কুল রয়েছে। লেবাননের কর্মকর্তাদের অতিরিক্ত প্রশিক্ষণ গ্রহণের জন্য অন্যান্য দেশে, যেমন- মার্কিন যুক্তরাষ্ট্র, রাশিয়া বা ইউরোপের অন্যান্য অংশে পাঠানো হয়।  তহবিলের অভাব, রাজনৈতিক কলহ এবং ২০০০ সাল পর্যন্ত বিদেশী বাহিনীর উপস্থিতির কারণে এলএএফ-এর সরঞ্জামগুলি বেশ পুরানো। লেবাননের সরকার সশস্ত্র বাহিনীর সক্ষমতা বাড়াতে তার অংশীদারদের সাথে কাজ করছে। লেবাননের গৃহযুদ্ধের সমাপ্তির পর এলএএফ অন্যান্য রাজ্য থেকে সামান্য অনুদানের সাহায্যে তার যতটা সম্ভব যন্ত্রপাতি মেরামত করার সিদ্ধান্ত নেয়। এই উন্নতি প্রক্রিয়ায় মার্কিন যুক্তরাষ্ট্র লেবাননের প্রধান অংশীদার হিসেবে রয়ে গেছে। এলএএফ-এর প্রায় ৮৫% সরঞ্জাম মার্কিন-নির্মিত, বাকিগুলি যুক্তরাজ্য, ফরাসি এবং সোভিয়েত-নির্মিত।  তথ্যসূত্র  বিষয়শ্রেণী:লেবাননের সামরিক বাহিনী